Željko Pantelić

**Željko Pantelić** (Beograd, 16. april 1973) je srpsko-italijanski novinar i radio-televizijski voditelj.

## Život
Karijeru je započeo na Radio-televiziji Beograd 1994. godine gde je sve do 1999. radio u Informativno-sportskoj redakciji. Vodio je emisiju „24 časa u svetu“, „Svet sporta“, „Sportska subota“ i „Sportski pregled“. Za vreme NATO bombardovanja Savezne Republike Jugoslavije, tokom proleća 1999. godine, prebačen je iz sportske u informativnu redakciju i raspoređen na radno mesto voditelja noćnih vesti. Radio je u noći između 22. i 23. aprila 1999. godine kada je bombardovana zgrada Radio-televizije Srbije. Pošto je preživeo bombardovanje zgrade RTS, odlučio je da napusti Srbiju.

Radio je kratko vreme, po napuštanju Beograda, na banjalučkoj Alternativnoj televiziji, da bi u proleće 2000. otišao u Rim, gde je završio Pravni fakultet na rimskom Univerzitetu „La Sapienza“.

2001. godine počinje da piše za „Politiku“ i da radi na rimskoj radio stanici „Radio Radio“, na kojoj uređuje vesti u programu „Un Giorno Speciale“ (Poseban dan). Tokom 2002. godine počinje da piše za „Blic“, sa kojim sarađuje sve do 2004. godine, kada prelazi u „Večernje Novosti“ na poziv glavnog i odgovornog urednika Manojla Vukotića.

Krajem 2005. godine „Večernje Novosti“ ga šalju na mesto stalnog dopisnika u Brisel. U proleće 2008. godine na poziv generalnog direktora „Dnevnika“ Dušana Vlaovića i direktora kancelarije „WAZ“ u Briselu Knuta Prisa, prelazi u novosadski list i kancelariju nemačkog medijskog koncerna. Od 2008. do 2010. piše, osim za „Dnevnik“, za WAZ-ova izdanja u Nemačkoj i za internet portal „WAZ EUobserver“, takođe sarađuje sa italijanskom novinskom agencijom APCOM i internet portalom „Balcanicaucaso“.

U jesen 2010. godine, vraća se u Rim na radio stanicu „Radio Radio“, gde uređuje i vodi sportski dnevnik „Sport Sera“ (Sportsko veče), kao i političko-sportske magazine „Un Giorno Speciale Weekend“ (Poseban dan vikendom) i „Viva la Domenica“ (Živela nedelja).

## Izvori
* http://www.nytimes.com/1999/04/24/world/crisis-balkans-belgrade-survivors-nato-attack-serb-tv-headquarters-luck-pluck.html?pagewanted=all&src=pm
* http://www.politika.rs/rubrike/uvodnik/Ep-o-shengenu.lt.html
* Zeljko Pantelic (2010-05-27). "/ Montenegro: A surprise regional champion". Waz.euobserver.com. Retrieved 2010-12-22.
* http://www.balcanicaucaso.org/aree/Serbia/La-zavorra-Milosevic-nella-strada-verso-la-Ue
* http://www.novosti.rs/vesti/naslovna/aktuelno.69.html:184056-A-sad---plisani-razvod
* http://www.gliitaliani.it/2011/01/balcani-ue-come-sara-il-2011/ 
* http://articles.sfgate.com/1999-04-24/news/17684132_1_president-slobodan-milosevic-radio-television-serbia-missiles 
* http://www.worldpoliticsreview.com/media-roundup?dt=10/25/2010
* http://www.radioradio.it/palinsesto
* http://www.derwesten.de/waz/bericht-und-hintergrund/Wie-Milosevic-mich-zum-Helden-machte-id630707.html
* http://www.isac-fund.org/download/ISAC%20POLICY%20PERSPECTIVE%202%20Eng.pdf
* http://euobserver.com/9/31202
* http://www.epc.eu/prog_details.php?cat_id=6&pub_id=1041&prog_id=1
* http://www.naslovi.net/2009-02-21/dnevnik/saznajemo-brisel-zbog-vuka-pise-protestnu-notu/1048727
* http://www.naslovi.net/2008-05-05/dnevnik/tri-scenarija-loseg-izbora/661022

]